  Виталий Пронин Ижын 26-тӥ шуркынмонэ «Финно-угорский транзит: родственные встречи» йӧскалык фестивальлэн этапез ортчоз. Та нуналэ Эшъяськон юртын фин-угор суредасьёслэн но фотографъёслэн «Ешка» пленэрзы усьтӥськоз, этнофутуризмлы но калык костюмлы сӥзем котрес ӝӧк ортчоз. Ӝытазе Удмурт кун филармониын «В гостях у бабушки» концерт ын Марий-Элысь, Пермь улосвылысь но асьме элькунысь «Бесермян крезь» (Яр ёрос), «Апайёс» фольклор ансамбльёс но «Брангуртысь песянайёс» кырӟалозы-вералозы.Фестиваль ужрадъёс котькуд фин-угор республикаын ортчем бере, «Фин-угор транзит» Москваын гала-концертэн йылпумъяськоз. Проектэз Фин-угор лулчеберетъя центр но Россиысь калык творчествоя элькун юрт радъяло.   Теги: Фин-угордунне  